CELEX: 62017TN0411
Language: mt
Date: 2017-06-30 00:00:00
Title: Kawża T-411/17: Rikors ippreżentat fit-30 ta’ Ġunju 2017 – Landesbank Baden-Württemberg vs SRB

21.8.2017   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 277/51
            
         Rikors ippreżentat fit-30 ta’ Ġunju 2017 – Landesbank Baden-Württemberg vs SRB
   (Kawża T-411/17)
   (2017/C 277/74)
   Lingwa tal-kawża: il-Ġermaniż
   
      Partijiet
   
   
      Rikorrent: Landesbank Baden-Württemberg (Stuttgart, il-Ġermanja) (rappreżentanti: H. Berger u K. Rübsamen, avukati)
   
      Konvenut: Bord Uniku ta’ Riżoluzzjoni (SRB)
   
      Talbiet
   
   
               —
            
            
               tannulla d-deċiżjoni tas-Sessjoni Eżekuttiva tal-Bord Uniku ta’ Riżoluzzjoni tal-11 ta’ April 2017 dwar il-kalkolu tal-kontribuzzjonijiet ex-ante fil-Fond Uniku ta’ Riżoluzzjoni għas-sena 2017 (SRB/ES/SRF/2017/05), inkluż l-anness tagħha, sa fejn id-deċiżjoni kkontestata, inkluż l-anness tagħha, tikkonċerna l-kontribuzzjoni tar-rikorrent; u
            
         
               —
            
            
               tikkundanna lill-konvenut għall-ispejjeż.
            
         
      Motivi u argumenti prinċipali
   
   Insostenn tar-rikors tiegħu, ir-rikorrent jinvoka sitt motivi.
   
               1.
            
            
               L-ewwel motiv, ibbażat fuq ksur tat-tieni paragrafu tal-Artikolu 296 TFUE u tal-Artikolu 41(1) u (2)(c) tal-Karta tad-Drittijiet Fundamentali tal-Unjoni Ewropea (iktar ’il quddiem il-“Karta”) minħabba li d-deċiżjoni tonqos milli tagħti motivazzjoni suffiċjenti.
            
         
               2.
            
            
               It-tieni motiv, ibbażat fuq ksur tad-dritt għal smigħ taħt l-Artikolu 41(1) u (2)(a) tal-Karta minħabba l-assenza ta’ opportunità għar-rikorrent sabiex jinstema’.
            
         
               3.
            
            
               It-tielet motiv, ibbażat fuq ksur tad-dritt fundamentali għal protezzjoni ġudizzjarja effettiva taħt l-Artikolu 47(1) tal-Karta għaliex id-deċiżjoni ma hijiex suġġetta għal stħarriġ.
            
         
               4.
            
            
               Ir-raba’ motiv, ibbażat fuq ksur tal-Artikolu 103(7)(h) tad-Direttiva 2014/59/EU (1), tal-Artikolu 113(7) tar-Regolament (UE) Nru 575/2013 (2), tal-ewwel sentenza tal-Artikolu 6(5) tar-Regolament ta’ Delega (UE) 2015/63 (3), tal-Artikoli 16 u 20 tal-Karta u tal-prinċipju ta’ proporzjonalità, minħabba l-applikazzjoni tal-fattur ta’ multiplikazzjoni għall-indiċi SPI (skema ta’ protezzjoni istituzzjonali).
            
         
               5.
            
            
               Il-ħames motiv, ibbażat fuq ksur tal-Artikolu 16 tal-Karta u tal-prinċipju ta’ proporzjonalità, minħabba l-applikazzjoni tal-fattur ta’ multiplikazzjoni ta’ aġġustament.
            
         
               6.
            
            
               Is-sitt motiv, ibbażat fuq l-illegalità tal-Artikoli 4 sa 7 u l-Artikolu 9 tar-Regolament ta’ Delega (UE) 2015/63 u tal-Anness I ta’ dan ir-regolament ta’ delega.
            
         
      (1)  Direttiva 2014/59/UE tal-Parlament Ewropew u tal-Kunsill, tal-15 ta’ Mejju 2014, li tistabbilixxi qafas għall-irkupru u r-riżoluzzjoni ta’ istituzzjonijiet ta’ kreditu u ditti ta’ investiment u li temenda d-Direttiva tal-Kunsill 82/891/KE u d-Direttivi 2001/24/KE, 2002/47/KE, 2004/25/KE, 2005/56/KE, 2007/36/KE, 2011/35/KE, 2012/30/UE u 2013/36/UE, u r-Regolamenti (UE) Nru 1093/2010 u (UE) Nru 648/2012, tal-Parlament Ewropew u tal-Kunsill (ĠU 2014, L 173, p. 190).
   
      (2)  Regolament (UE) Nru 575/2013 tal-Parlament Ewropew u tal-Kunsill, tas-26 ta’ Ġunju 2013, dwar ir-rekwiżiti prudenzjali għall-istituzzjonijiet ta’ kreditu u d-ditti tal-investiment u li jemenda r-Regolament (UE) Nru 648/2012 (ĠU 2013, L 176, p. 1).
   
      (3)  Regolament ta’ Delega tal-Kummissjoni (UE) 2015/63, tal-21 ta’ Ottubru 2014, li jissupplimenta d-Direttiva 2014/59/UE tal-Parlament Ewropew u l-Kunsill fir-rigward tal-kontribuzzjonijiet ex ante għall-arranġamenti ta’ finanzjament ta’ riżoluzzjoni (ĠU 2015, L 11, p. 44).